PATVIRTINTA  
Kauno lopšelio-darželio „Vyturėlis“  
direktoriaus 2020 m. rugpjūčio 31d.  
įsakymu Nr. V-82

**KAUNO LOPŠELIO-DARŽELIO „VYTURĖLIS“ DARBO ORGANIZAVIMO DĖL COVID-19 LIGOS (KORONAVIRUSO INFEKCIJOS) VALDYMO PRIEMONIŲ TVARKOS APRAŠAS**

Kauno lopšelyje-darželyje „Vyturėlis“ ikimokyklinis ir priešmokyklinis ugdymas nuo 2020 m. rugsėjo 1 d. vykdomas, vadovaujantis LR sveikatos apsaugos ministro – operacijų vadovo sprendimu:

* Dėl Lietuvos Respublikos sveikatos apsaugos ministro- valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo (2020 -08-17, Nr. V-1840).

**PAGRINDINIAI REIKALAVIMAI KAUNO LOPŠELYJE DARŽELYJE „VYTURĖLIS“:**

1. **Vaikų priėmimas**

* Vaikų priėmimas į įstaigą vykdomas per 2 įėjimus.
* Atvedus vaiką, prie įėjimo į įstaigą, skambinti durų telefonu – domofonu į tą grupę, kurią lanko jūsų vaikas.
* Pakėlus auklėtojai ragelį prisistatyti ir laukti prie durų kol auklėtoja ar auklėtojos padėjėja ateis pasitikti.
* Asmenys, atlydintys vaikus į grupes ir darbuotojai, vykdantys vaikų priėmimą grupėse **privalo dėvėti nosį ir burną dengiančias apsaugos priemones.**
* Į įstaigą nebus priimami vaikai, kurių kūno temperatūra bus aukštesnė nei 37,3 arba vaikas turės ūmių viršutinių kvėpavimo takų ligų požymių (sloga, kosulys, pasunkėjęs kvėpavimas).
* Ugdymo proceso metu išryškėjus bent menkiausiems vaiko sveikatos negalavimams, tėvai informuojami ir turi skubiai paimti vaiką iš įstaigos.

1. **Ugdymo proceso organizavimas**

* Ugdymo veikla organizuojama maksimaliai laikantis grupių izoliacijos principo:
* Vaikai nuolatos lanko tą pačią grupę;
* Grupių veikla organizuojama taip, kad būtų išvengta skirtingas grupes lankančių vaikų kontakto tiek patalpose, tiek lauke;
* Bendros veiklos grupėms neorganizuojamos;

1. **Atstumai ir apsaugos priemonės**

* **Bendrose uždarose erdvėse** – koridoriuose, valgykloje ar pan., įstaigos darbuotojai ar kiti asmenys**, turi dėvėti nosį ir burną dengiančias apsaugos priemones.**
* Turi būti laikomasi asmens higienos (rankų higiena, kosėjimo, čiaudėjimo) etiketo
* Patalpos, kuriose organizuojamas vaikų ugdymas vėdinamos prieš atvykstant vaikams ir ne rečiau kaip 2 kartus per dieną.
* Dažnai liečiami paviršiai valomi ne rečiau kaip 2 kartus per dieną, bendro naudojimo ugdymo priemonės, žaislai išvalomi ir dezinfekuojami po kiekvienos darbo dienos.
* Meninio ugdymo mokytojai, pagalbos mokiniui specialistai po darbo su kiekviena grupe ar individualaus darbo su vaiku privalo išvėdinti ir išvalyti savo darbo vietos patalpą ir panaudotas ugdymo priemones.
* Prie kiekvieno įėjimo į įstaigą įrengti dezinfekcinio skysčio rankoms dozatoriai.
* **Įeinant į darželį dezinfekuojamos rankos.**
* Vykstant renginiams (susirinkimams), patalpoje tarp žmonių turi būti išlaikomas 2 metrų atstumas, o lauke 1 metro atstumas.
* Vaikui sunegalavus, grupės mokytojas atveda vaiką į visuomenės sveikatos specialisto arba slaugos specialisto kabinetą (izoliacijos patalpa), kur matuojama temperatūra, įvertinama vaiko sveikatos būklė ir informuojami vaiko tėvai ar globėjai. Kol atvyks tėvai, vaikas pasilieka visuomenės sveikatos specialisto ar slaugos specialisto kabinete.

**4. Kontaktų ribojimas ir srautų reguliavimas**

* Ribojamas pašalinių asmenų patekimas į ugdymo įstaigą.
* Prie įėjimo į ugdymo įstaigą, jos patalpas pateikiama svarbiausia informacija dėl higienos reikalavimų laikymosi, kaukių dėvėjimo įstaigos patalpose tretiems asmenims ir kt.
* Mokytojams rekomenduojama lauke organizuoti ugdomąsias veiklas, jeigu leidžia oro sąlygos.

**5. Ugdytinių maitinimas organizuojamas, vadovaujantis saugos reikalavimais ir vyks sekančiai**

* Mokyklos virtuvėje ikimokyklinio ugdymo mokytojų padėjėjos maistą atsiima pagal iš anksto nustatytą grafiką;
* Atsiimdamas maistą asmuo privalo dėvėti nosį ir burną dengiančią kaukę,
* Vaikai maitinami grupės patalpose.
* Virtuvės darbuotojai, atlikdami savo funkcijas privalo nuolat dėvėti nosį ir burną dengiančias apsaugos priemones, pirštines, atlikti periodinę dezinfekciją bei laikytis asmens higienos reikalavimų.

**6. Informacijos teikimas**

* Prie įėjimo į ugdymo įstaigą auklėtiniams, jų tėvams (globėjams, rūpintojams) bei darbuotojams paskelbta informacija apie:
* Asmens higienos laikymosi būtinybę (rankų higieną, kosėjimo, čiaudėjimo etiketą)
* Nustatytus reikalavimus dėvėti kaukes.
* Draudimą į švietimo įstaigą atvykti asmenims, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.)

**7. Atsakomybės**

* Tarpusavio bendradarbiavimas ir prevencijos priemonių laikymasis yra visos ugdymo įstaigos bendruomenės (tėvų, vaikų, darbuotojų) atsakomybė.
* Įstaiga įsipareigoja užtikrinti tinkamą ugdymo organizavimą, vėdinimą, patalpų valymą, sąlygas rankų higienai, teikti reikiamą informaciją.
* Ugdytinių tėvai įsipareigoja stebėti savo vaiko sveikatą, pasireiškus simptomams, neleisti vaiko į ugdymo įstaiga, vadovautis ugdymo įstaigos informacija ir laikytis jos nurodymų, ugdyti vaikų higienos įpročius.
* Ugdymo įstaigos darbuotojai įsipareigoja pasireiškus simptomams (karščiavimas (37,3 °C ir daugiau), ūmių viršutinių kvėpavimo takų ligų ir kitų užkrečiamųjų ligų požymiams (pvz., sloga, kosulys, pasunkėjęs kvėpavimas ir pan.)) privalo laikytis „Pasirengimo galimam užsikrėtimo virusu COVID-19 atvejui priemonių ir veiksmų„ plano.